આ બંકરોના નિર્માણનું કાર્ય રાજ્ય સરકાર દ્વારા સંચાલિત નેશનલ બિલ્ડીંગ કંસ્ટ્રક્શન કોર્પોરેશનને (NBCC) સોંપવામાં આવ્યું છે. આ કામ માટે NBCCને આશરે 416 કરોડ રુપિયાનો કોન્ટ્રાક્ટ આપવામાં આવ્યો છે. NBCCના મેનેજિંગ ડિરેક્ટર એ.કે. મિત્તલે જણાવ્યું કે, બંકરોનું નિર્માણ એ પડકારવાળું કામ છે, અને બેથી ત્રણ દિવસમાં એક બંકરનું નિર્માણ કરવામાં આવે તેવો પ્રયાસ કરવામાં આવશે. આપને જણાવી દઈએ કે, NBCC હાલમાં દિલ્હીમાં વર્લ્ડ ટ્રેડ સેન્ટરના નિર્માણ ઉપરાંત અસમ, મેઘાલય, મિઝોરમ અને ત્રિપુરા જેવા રાજ્યોમાં રસ્તાના નિર્માણનું કાર્ય કરી રહી છે.